વ્યવસાયને અમે વધારેને વધારે ફેલાવી રહ્યા હતા. અડધુંપડધું કામ તો થઈ પણ ગયું હતું. નવા સંસાધનો અને વધારાની શક્તિ વડે લોકોના ઘરમાં રૅફ્રિજરેટર ચલાવવા માટેની વીજળી પૂરી પાડી શકાય એમ હતું. ભુખ્યા અમેરિકનો બરફ, ઠંડી વાનગીઓ અને ઠંડાં પીણાંના સારા ગ્રાહકો હતા. મોટાભાગના ફિલિપિનો ડૉક્ટરો અને વહીવટી કર્મચારીઓ બરફનો ઉપયોગ શીખી ગયા હતા. પણ દરદીઓને એ પોસાતું હોય તો પણ એમને બરફની બહુ જરૂરિયાત હતી નહીં. જો કે વીજળી મેળવવી હવે આસાન હતી અને આ બધા જ પાછા રેડિયો વગાડવાના બહુ શોખીન હતા એટલે જેને પોસાય એ લોકોએ સસ્તા રેડિયોસેટ વસાવી લીધા હતા.